בודהיזם בישראל

ריטריט חנוכה - יהל אביגור ולילה קמחי בסיוע אסף פדרמן - לבעלי/ות ניסיון קודם
2025-12-12 14:30 - 17:00 (Asia/Jerusalem) | עין דור, עין דור, עין דור
בריטריט זה ישנה אפשרות להארכה – לתרגול אישי נתמך ולריטריט קבוצתי נוסף, לבעלי ניסיון מתאים

מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סופ״ש ארוך (ד'-שבת) של ויפאסנה - יהל אביגור וקרן ארבל - למתרגלות/ים ותיקות/ים
2025-12-24 14:30 - 17:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סופ״ש ארוך (ד' עד שבת) של ויפאסנה לקהילה הגאה - מגדר, הגדרות וחמלה - סנדיה בר קמה ואודליה ויינברג, בסיוע נטע לוי
2025-12-31 14:30 - 17:00 | עין דור, עין דור, עין דור
מגדר, הגדרות וחמלה
ריטריט ויפאסנה לקהילה הגאה
עם סנדיה בר-קמה ואודליה ויינברג, בסיוע נטע לוי

“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel

הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות.
המדיטציה והתרגול עוזרים לנו לייצר “סם שכנגד” להומופוביה המופנמת, לרתיעה מלהיות שונה, ולַפַּחד מהוקעה חברתית; הם עוזרים לנו לקבל ולאמץ אל ליבנו את עצמנו – כפי שאנחנו (ברגע זה).
היכולת לראות את עצמנו בעיניים חומלות מתפתחות ומתחזקות עם תרגול המדיטציה. הכלים שמציעה הוויפאסנה – ההתבוננות השקטה, החקירה של הנשימה, של תחושות הגוף ושל מצבי התודעה השונים, פיתוח איכויות של חמלה – כל אלה תורמים ליכולת שלנו לחיות בשלום עם עצמנו ועם הסביבה, ליכולת שלנו לפתח אינטימיות עם עצמנו ועם הזולת.
“האושר שלנו תלוי גם בכמה אנחנו מסוגלים לאהוב, את עצמנו ואת הזולת. אם אנחנו כלואים בתוך הפחד שלנו אנחנו סובלים מאוד“, אומר ג’ק קורנפילד, אחד מהמורים הבכירים לוויפאסנה במערב.
הזהויות שלנו מעניקות לנו ביטחון, תחושת ודאות ושייכות, אבל יש להן מחיר. מצד אחד, הדרך הבודהיסטית מדברת על שחרור וחופש מזהויות, מצד שני, על התייחסות נבונה ומשחררת אל הזהות (Upaya). יש כביכול מתח בין זהות לבין אי-הזדהות.
איך תהליכי שחרור מזהות לא יובילו לדחייה, להתכחשות ולמעקפים רגשיים?
כיצד אפשר לקבל ולחבק את הזהות השונַה בלי ליצור היאחזות?
איך לחיות בשלום עם המגדר וההגדרה שלי, יחד עם ההבנה שהגדרות אלה הן אשלייתיות במהותן?
כיצד לאמץ ולחזק את הזהות הייחודית והשונה שלי – יחד עם היכולת להתרחב אל מעבר לגבולות העצמי?
הזהות האנושית מורכבת מאוסף של מרכיבים (skandhas), שהדרך הבודהיסטית מזמינה אותנו לחקור ללא הזדהות כ’אני’ ו’שלי’ מחד, וללא דחייה וסלידה מאידך. אי-הזדהות משמעה לעשות שלום עם היש.
כל הזהויות שלנו הן שוות-ערך, כולן מכובדות וראויות באותה המידה, וכולן ריקות מעצמיות ומ”אמת” באותה המידה. חופש זה לא שלא יהיו יותר זהויות, חופש משמעו לא להיות כבול’ה על ידי הזהויות האלה.
הריטריט מהווה ‘מרחב מוגן’ שבו אפשר לגעת בעולמנו הפנימי, לחוות את האיכות חסרת הגבולות של הלב ואת היכולת שלנו לאהוב, לחמול, לשמוח ולהביא ריפוי.
מהות מדיטציית הוויפאסנה היא לחקור את מה שגורם לנו לסבל ואיך להשתחרר ממנו. הזהות וההגדרה שלנו יכולות להוות גורם לסבל עמוק – או יכולות להיות שער לתובנות טרנספורמטיביות, להתעוררות ולחופש; שער לחיים של שלווה והרמוניה עם עצמי ועם העולם, לתחושת ביטחון והעצמה אישית ולאהבה חובקת כל.

כיצד לנווט ספקות עם סרקונג רינפוצ'ה
2026-01-01 19:30 - 21:30 | ביתה של מיכל רון תל אביב
כיצד לנווט ספקות
לעיתים, דווקא ברגעים הכי פשוטים – כשאנחנו בוחרים מסלול לימודים, מתלבטים בעבודה, או שואלים את עצמנו אם להישאר בזוגיות – הספק מתגנב פנימה. לעיתים ספק קשה, לעיתים ספק קל, אבל תמיד נוכח. אנו חשים מבולבלים, חסרי יכולת להחליט. זהו הספק השלילי.
הספק השלילי הזה לא רק עוצר אותנו – הוא מכרסם בביטחון העצמי שלנו, משאיר אותנו בתחושת חוסר שליטה, ומונע מאיתנו לשאול את השאלות שבאמת חשובות. הוא נולד מהפחד לטעות, מהקושי לסמוך על עצמנו, ומרחיק אותנו מהחיים שאנחנו באמת רוצים לחיות.
אולם, יש גם ספק אחר – ספק חיובי. הספק החיובי הוא כמו מנורה שמאירה שבילים חדשים. הוא לא עוצר אותנו – הוא מזמין אותנו לצעוד קדימה. הוא מעורר סקרנות, פותח פתח לחקירה, ומלמד אותנו לא לקבל שום דבר כמובן מאליו. הבודהה עצמו עודד אותנו: אל תאמינו לכל מה שנאמר לכם – בדקו, חקרו, גלו בעצמכם.
ספק חיובי עוזר לנו לבנות הבנה אמיתית ולפתח חוכמה מתוך מסע של בירור וחקירה אישית. הוא מתמיר אותנו מתלמידים שקופים, שמקבלים את הדברים כפשוטם, לאנשים בעלי מחשבה עצמית, מודעות ועומק.
במפגש הערב נלמד מצנשאב סרקונג רינפוצ’ה כיצד להפוך את הספק מכלי מעכֵּב – לכלי מעורר. נחקור כיצד להשתמש בו כדי להעמיק, להבין, ולצעוד בדרך רוחנית שמבוססת על בירור כן ואמיתי. זהו מסע – ואתם מוזמנים לצעוד בו איתנו.

מקום להתאבל מפגש פסיכודרמה חודשי בהנחיית מאיה לאוב
2026-01-08 19:00 - 22:00 | מרכז גוף והנפש, מרכז גוף והנפש, רמת השרון
אבל זו מיומנות: המיומנות להמשיך לאהוב את מי שמת גם כשהלב שבור. זו התנועה הנגדית להתקשחות הלב, התנתקות או הצפה. זו האפשרות להסתובב עם לב פתוח, למרות הכאב, ואולי בזכותו, להוקיר ולהודות על החיים עצמם, הכוללים את היצורים החיים והמתים.
מפגשי ״מקום להתאבל״ מתקיימים אחת לחודש, בערב יום חמישי האחרון בחודש, במרכז גוף נפש ברמת השרון.

אין מדובר בקבוצה קבועה אלא במפגשים חד פעמיים. ניתן להגיע למפגשים רבים, אך אין רצף קבוצתי או תהליכי. ​במהלך הערב נעשה שימוש בטכניקות הפסיכודרמה על מנת לפגוש את מתינו – דרך משחקי תפקידים, ביניהם חילופי תפקידים בין החיים ובין המתים, טכניקת הכיסא הריק, כפילים ועוד. בכל חודש אדם אחד או שניים (״הפרוטגוניסטים״) יעמדו במרכז הפגישה, בעוד שאר הנוכחים משתתפים כקהל העדים.
אדם יכול לבוא על מנת להביע את אהבתו וגעגועיו, אחרת יכולה לבוא על מנת לסגור חשבונות שנותרו פתוחים, לומר סליחה או לקבל סליחה שלא ניתנה בזמנה. יכול אדם לבוא לקונן את שלא בכה שנים רבות, או לבכות פרידה שהתרחשה רק לאחרונה, ועוד אי אפשר לתפוס את ההעדר. ניתן להגיע מוכנים עם תכנים שחשבתן עליהם מראש או בשטף ספונטני של מה שיצא.​

ה​פסיכודרמה היא דרך מופלאה לשמור על קשר עם מי שמת, להרגיש אותו שוב, לחוות אותו מחוץ למחשבות שבתודעתי. זהו כלי קבוצתי, המייצר חוויה שאינה הרגלית, השונה משיח פנימי. אפילו אם ממש מדמיינים ומרגישים את המתים בתוכנו, כאשר המפגש יוצא מחוץ לגבולות הפנימיים של אדם בינו לבין עצמו, בנוכחות אנשים אחרים ובאמצעות חילופי תפקידים, ממד חוויתי נוסף נוצר, ובו גם אפשרות חדשה לעיבוד, אולי גם לשחרור והתרה.

חופש בכל מצב - סופ"ש מדיטציה במסורת מורה הזן תיך נאת האן
2026-01-09 09:45 - 16:00 | מרכז רוחני נווה שלום, נווה שלום
חופש בכל מצב: ריטריט סופ”ש ללא לינה
בהנחיית חגית הרמון ודורית שיפין

לפרטים נוספים והרשמה: https://forms.gle/kL5x6C9cpQokKciu5
ליצירת קשר: בכל עניין הנוגע להרשמה, אנא כיתבו לצוות ההרשמה שלנו – למייל: sangha.anan@gmail.com.
“חופש אינו ניתן לנו על ידי אף אחד. עלינו לטפח אותו בעצמנו.” – תיך נאת האן.
בכל מצב או מקום שבו נמצא את עצמנו, אם יש לנו אפשרות למצוא חופש, נסבול פחות, ואף נחווה אושר.
החופש הזה הוא חוויה פנימית של אי-היאחזות ושל חיבור לכוונה העמוקה ביותר שלנו.
חופש ממה? ממצבי תודעה מתעתעים – כעס, השתוקקות, ייאוש.
יש להם מקום, אבל אנחנו רוצים להיות חופשיים לחיות ולפעול מפרספקטיבה רחבה יותר, יחד עם ראייה נכוחה של המציאות.
חגית הרמון (צ’אן טהאי ניים)
מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית, יחד עם אסנת הופמן, את ספריו של תיך נאת האן ‘אמנות החיים’ ו’זן ואמנות הצלת הפלנטה’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות.
דורית שיפין (הרמוניה אמיתית ונעלה)
דורית שיפין מתרגלת במסורת כפר שזיף (פלאם וילג’) משנת 2001.
כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing)
ובשנת 2022 הוסמכה כמורת דהרמה מטעם הקהילה הבין לאומית של כפר שזיף.
דורית, אמא לשלושה וסבתא לארבעה, חברה פעילה בסנגה הארצית במסורת כפר שזיף,
מנחה קבוצת תרגול שבועית בנווה שלום~ווחאת אל סלאם (מקום מגוריה ב 39 השנים האחרונות),
ושותפה, (יחד עם חברות וחברי הסנגה), בארגון ובהנחיית ימי תרגול וריטריטים בישראל בעשרים השנים האחרונות.
דורית היא גם מורה ותיקה ליוגה המשלבת לימוד ותרגול מיינדפולנס בעבודתה כמורה לאוכלוסיות שונות,
מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.

לרקוד עם השדים עם אביגיל פן
2026-01-12 18:00 - 20:30 | מפגש מקוון
מארה, אדון התשוקות
מלך הדעיכה והמוות,
אלף השדים שלך גם הם
עדים לי, ואני קד להם ולך קידה עמוקה
ואני עד לכל אלה.
אם זה אז ההוא.
אם זה אז הכל לא פחות.
יד על האדמה, והרי לך כל העולם
ואז ידי יכולה לדעת אדמה.
מתוך ‘כך שמעתי’, יעקב רז
בקורס זה נעמיק בסיפורים מן המסורת הבודהיסטית וממסורות סמוכות, המתארים את המפגש הדרמטי בין הבודהה לבין מארה.
מארה השד הבא לעורר בו פחדים, תאווה ובלבול, דמות הצל או המפלצת מופיעה באין-ספור סיפורים כסימבול רב עוצמה לצללים שבתודעה – הפחדים, ההשתוקקויות והכוחות האפלים המלווים אותנו.
נבקש להתוודע לסוגי המכשולים וההזדמנויות שמציבים בפנינו השדים הפנימיים שלנו. נלמד להישיר אליהם מבט, להכיר את פניהם המשתנים, ולבחון כיצד עצם המפגש עימם עשוי להפוך למרחב של השראה, חמלה וטרנספורמציה.
באמצעות תרגול מדיטציה, קריאה בטקסטים וחקירה ערה של חיינו, נתבונן באופנים שבהם מופיעים בנו האור והצל. מה אנו מעדיפים לא לראות? מאילו איזורים ואיכויות אנו נרתעים? וכיצד נוכל ללמוד ללכת יחד עם הצללים, להאיר אותם באור עדין, לגעת בהם, לנשום לתוכם, ולגלות שהם אינם רק מכשול אלא גם פתח?
נתאמן בשהיה באי-ודאות, נסכים להאזין לכאב, לפחד, לעצב ולכעס — ולתת להם מקום בגופנו, בלבנו ובתודעתנו. מתוך ההסכמה לפגוש את הצללים, נגלה אולי את האפשרות למנוחה וליציבות גם בעין הסערה.

קורסנגהא עם אבי פאר: איך נדע שאנו בדרך - הקריטריונים לבדיקה ויישום
2026-01-12 20:00 - 22:30 | מפגש מקוון
ינואר-פברואר 2026
מבט אל ההתהוות המותנית כגישה פסיכולוגית ומעשית
שמונה מפגשים שבועיים | החל מה-12.01.26, בימי שני, 20:00-22:30
קורס אונליין (באמצעות זום)
(4 מפגשי ינואר: 5.1, 12.1, 19.1, 26.1| 4 מפגשי פברואר: 2.2, 9.2, 16.2, 23.2 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס ינואר-פברואר 2026:

הניסיון ליישם בחיינו את הדרך הבודהיסטית (דהארמה), עשוי להיות מבלבל ואף מתסכל.
מורים שונים ומסורות בודהיסטיות שונות מציעים לנו ליישם גישות וקריטריונים שלעיתים נראים אפילו כסותרים זה את זה.
לכן, חשוב שיהיו לנו קריטריונים ברורים ומעשיים שבעזרתם נוכל לבחון בעצמנו כל לימוד, פרשנות או מסורת, כדי:

לבחון את נתיבנו האישי בכל שלב
להתאים ולדייק במידת הצורך-, בהתאם ליכולותינו ומגבלותינו
לדעת להתאושש ולצמוח, דווקא מטעויות וכישלונות
לאפשר לנו לבדוק האם הלימוד וההנחיות שקיבלנו הם בהלימה עם הדהרמה – ההוראה האותנטית של הבודהה

בקורסנגהא זה נכיר כלים שונים שיאפשרו לנו בדיקה עצמית כזו:

הנחיות למבולבלים- איך לקבוע מה מועיל, מה מזיק, במה להאמין (סוטרת קאלאמה)
קריטריונים הקשורים לטיהור התודעה -שבעת ההיטהרויות (סוטרת ראטהא-ויניטה )
האם הדרך שלנו בהלימה עם הדהרמה – ארבעה קריטריונים לבחינה (בודהדאסה)
מה משותף לכל המסורות הבודהיסטיות -ארבעת חותמי הדהרמה

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

המגרש הביתי: דהרמה במערכות יחסים - עם ענבל הללי בלס
2026-01-13 09:00 - 12:00 | מפגש מקוון
מערכות היחסים הקרובות בחיינו הן שדה אימון עשיר ומאתגר. לא פעם במערכות היחסים הקרובות ביותר אנו מוצאים את ההיאחזויות והדפוסים העיקשים והפוגעניים ביותר, ודווקא שם, בקשרים שבהם כל כך חשוב לנו שיהיו מיטיבים ומאושרים, אנו מתקשים להרפות מהנטיות הלא מיטיבות שלנו, ומתגובותינו שלנו לנטיות הלא מיטיבות של האחרים.
כיצד אפשר להביא רכות, סבלנות, חוכמה וענווה למערכות יחסים ולתסכולים שהן מזמנות לנו? כיצד אפשר להתאמן במערכות היחסים הטעונות ביותר, מבלי להתייאש? מהו המסע שעלינו לעבור במערכות היחסים הקרובות, וכיצד נגייס אורך נשימה ונכונות להתרחק, להתקרב ולפתוח את הלב מחדש?
בקורס נבחן מערכות יחסים קונקרטיות, אשר ישמשו לנו כדוגמא, ונטעם מהדרכים והתרגול של איכויות הלב, בעזרתן ניתן לצעוד אל עבר החופש והקרבה:
🪷 הורים וילדים: מאשמה לחמלה- קארונה
🪷 אחים: מקנאה ותחרות לשמחה מפרגנת- מודיטה
🪷 בני זוג: מתלות ועוינות לאהבה ורצון טוב, מטה
🪷 מורים ותלמידים: מביקורת ואכזבה לאיזון ויציבות, אופקהה
🪷 נקדיש גם מפגש למסע מטינה לסליחה.
כל אחד מהמסלולים הללו הוא מסע לכל החיים, ויכול להשתקף כמובן בכל מערכות היחסים שלנו, הקרובות והרחוקות.

סופ״ש ארוך: התמודדות עם מחלה וכאב - לבעלי זיקה עם ערן הרפז ואילן לוטנברג לנושא
2026-01-14 14:30 - 18:00 | עין דור, עין דור, עין דור
הזדמנויות בשעת קושי – לפגוש אחרת תקופות מאתגרות בחיינו
תרגול מדיטציה מאפשר לנו בין היתר תובנות ונקודות מבט נוספות המאפשרות גישה חדשה כלפי מצבים מאתגרים כלחץ, מחלה, כאב, נטישה או אובדן בחיינו.
במהלך הריטריט נתרגל מדיטציה, נתבונן, נחקור ונבחן כיצד ניתן לשהות עם קושי, כאב, פחד ועצב שעולים, באופן פתוח ומאפשר וכזה הרואה במצבים מאתגרים הזדמנות לשינוי בעל ערך.
נלמד ונתרגל כיצד פיתוח חמלה, אמפטיה ושינוי פרספקטיבה ביחס לעצמנו ולאחרים מאפשרים לשחרר דפוסים שגורמים לנו לסבל מיותר ובמקביל לחוש רווחה, חיבור וקשר אנושי משמעותי לעצמנו ולאחרים.
הריטריט יכלול תרגול מדיטציה, הנחיות מדיטציה, שיחות דהרמה ומפגשים בקבוצות קטנות עם המורים.
הריטריט מיועד למתרגלים חדשים ומתרגלים מנוסים כאחת.

קרמה ריטריט יום עם יעל אלטרץ
2026-01-23 09:00 - 15:00 | מלון נווה שלום
ש מגוון שערי כניסה לדרך הדהרמה. אחת הפרספקטיבות המרתקות היא בחינת הדרך מתוך הבנת חוק הקרמה. הבנת מאפייני הקרמה ואופן פעולתה מאפשרים הבנה עמוקה של הדרך, ובהתאם עיצוב התרגול האישי שלנו.
במסגרת יום תרגול אחד נמפה את המאפיינים הכלליים של חוק הקרמה, נבחן מהם הגורמים המשפיעים על עוצמתה של פעולה, על טיהור קרמה שלילית, ועוד.
נושא מרתק זה לא נותר אינטלקטואלי בלבד, אלא הופך להיות כלי לשינוי הרגלים, התנהגות, בחירות, אתיקה יומיומית ועוד.

ריטריט שבוע : מטא - לבעלי/ות ניסיון קודם
2026-01-23 14:00 - 17:00 | עין דור, עין דור, עין דור
מטא פירושה רצון טוב, כוונה אוהבת או ידידות. ידידות כזו היא איכות חיונית להעמקה כנה ומתמידה במסע התרגול והטיפוח.
תרגול המטא מזמין לטיפוח אהבה בלתי מותנית ובלתי מוגבלת, שמרווה את חוויית העולם הבין-אישי, ומאפשרת קרקע שלוקחת אותנו אל מעבר אליה.

מטא מאפשרת לנו לפגוש את החופש בדרך הלב.

אנחנו נתרגל מטא כפי שמתרגלים ומתרגלות אותה אלפי שנים: נפנה ונחזיק בטוב לב את החוויה של גוף, לב ותודעה. משם נרחיב את טוב הלב לאנשים קרובים, רחוקים, ולכל כיוון. בהדרגה, נשלב בתרגול כיוונים נוספים: איסוף ואיחוי של הלב והתודעה, עבודה עם רגשות, נקודות מבט של תובנה, ועבודה עם נוכחויות אוהבות ותומכות.
כמו כן נתרגל איכויות נוספות מהברהמה ויהרה חמלה,שמחה וקבלה מלאה -השתוות הנפש.

יהל

מדיטציה: מההתחלה - עם ענבל הללי בלס
2026-01-29 09:00 - 11:00 | מפגש מקוון
ישנם שערים רבים דרכם אפשר להיכנס למחוזות החכמה הבודהיסטית. אחד המעניינים והאפקטיביים שבהם הוא שער האימון והמדיטציה.
עוצרים לרגע.
נושמים עמוק.
בודקים מה שלומנו.
מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב בהירה ואכפתית, ובחיבור כל פעם מחדש לכוונת לבנו העמוקה. מזכירים לעצמנו שוב ושוב את הכוונה שכל מה שנבחין בו, בתוכנו ומחוצה לנו, ישמש להעמקה של הבנה וחמלה ביחס לטבע האנושי, ושאין בכוונתנו להשתמש בו נגד עצמנו או נגד אחרים. מסיימים את התרגול בהודיה לעצמנו ובשאיפה להיטיב עם עצמנו ועם הכלל.
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה כפעולה נפרדת, לבין מדיטציה כהלוך נפש יומיומי, שיכול ללוות את כל פעולותינו. בקורס נתמוך בכוונה שלנו להטמיע את איכויות התרגול המבורכות ביומיום.

פרנסה נכונה עם יובל אידו טל
2026-02-02 16:00 - 19:00 | מקוון, מקוון, מקוון
“המחיר של דבר נמדד בכמה ממה שנקרא ‘חיים’ צריך לשלם בתמורה לו. בטווח הקצר ובטווח הארוך.״​
[הנרי דייויד ת’ורו]
​אנחנו חייים בזמנים מאתגרים. התקופה הזאת שופכת אור חדש-ישן על סוגיות של פרנסה, עבודה, חיי משפחה, סדרי עדיפויות והרגלי חיים. מתוך כל אלה עולות שאלות חשובות:
באיזו מידה הערכים שיקרים ללבנו ושאותם אנחנו מעוניינים לטפח באים לידי ביטוי בחיי העבודה שלנו. מה מתאמן בנו בעבודות בהן אנחנו עוסקים? את מה מטפחת בנו העבודה שלנו? ואיך אנחנו מכריעים בסוגיות של פרנסה, מה מקומם של מטרות, תוכניות ויעדים בתוך מרקם חיינו, מה מקומה של אי וודאות. מה מקומה של המנוחה. כמה אשמה עולה ומופיעה כשבאה מנוחה. ויד על הלב – האם אנחנו יודעים בכלל לנוח. כי אם לא יודעים לנוח, אז זה משהו שאפשר ללמוד. איזה מין יחס יש בין חיי העבודה שלנו לבין חיי הפנאי שלנו (האם יש לנו בכלל פנאי?), ומהי המחויבות שלנו למשפחה, לחברים, לקהילה שלנו, לעולם.
בכל הסוגיות האלה נבקש לגעת ביחד, מתוך שיח עם חוכמת הדורות בבודהיזם ומחוצה לו אצל הוגים דוגמאת הנרי דיויד ת׳ורו, ג׳ואנג דזה, דוגן ואחרים, ובעיקר מתוך השיח החי שנקיים במפגש זה של למידה משותפת.

מפגש מבוא למדיטציית זן במרכז זן השרון
2026-02-02 17:45 - 19:30 | מרכז הזן הוד השרון, ישורון 47, הוד השרון, Israel
אתם מוזמנים למפגש מבוא למדיטציית זן שיתקיים במרכז זן השרון.
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם.
מרכז הזן בהוד השרון הוא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
– תרגול הזן מכוון אותנו לחוות את החיים כפי שהם כאן ועכשיו, ברגע הזה.
– להיוודע לטבע האמיתי שלנו ולפעול מתוך חמלה וחכמה.
– מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
פרטי האירוע:
2 בפברואר
מקום: מרכז הזן, רח’ ישורון 47, הוד השרון (כניסה דרך שער עץ עליו כתוב Dana Yoga)
שעות: 17:45–19:30
עלות סמלית: 30 ש”ח בלבד
– כדי להבטיח את מקומכם אנא הירשמו בקישור
https://www.meshulam.co.il/s/1c5941
לשאלות ופרטים נוספים ניתן ליצור קשר עם אביטל 0544317255
✽
** יינתן זמן לשאלות ותשובות
בכדי להרשם יש לשלם את דמי ההרשמה בקישור המצורף.
דמי ההרשמה אינם ניתנים להחזרה גם במקרה של ביטול.
הקישור לתשלום עבור המפגש
https://www.meshulam.co.il/s/1c5941
✽
את מפגש המבוא מנחים תום ורד ואביטל סבג – מורי דהרמה (SDT) בבית הספר לזן ‘קואן אום’ בעלי ותק של למעלה מ19 שנים בתרגול מדיטציה.
לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן
אתר בית הספר לזן הישראלי

תרגול מדיטציה בדרך הזן – קוואן אום ישראל

נשמח לראותכם!

סופ"ש ארוך - אי שניות - ניסיון קודם בהנחיית סטיבן פולדר וסנדיה בר-קמה בסיוע אלהיה אייל מור
2026-02-04 14:30 - 18:00 | עין דור, עין דור, עין דור
ריטריט הבודהה הלא דואלי

יש לנו נטייה להתייחס למדיטציה ולתרגול בודהיסטי במונחים של שחרור מדפוסים, הרגלים וקשיים שמגבילים אותנו. נטייה זאת נותנת עדיפות לאמיתות הנאצלות הראשונה והשנייה, ומרמז שיש מטרה שדורשת מאמץ כדי להגיע אליה.
תפיסות לא דואליות יראו תרגול מנקודת המבט של האמת הנאצלת השלישית, האמת של התעוררות. זה כמו לצנוח אל פסגת ההר במקום לטפס טיפוס ארוך עד לפסגה. זה דורש מאמץ ללא מאמץ, ואת הביטחון העמוק שאין מה להשיג. ההתחלה והסיום אינם שונים. גישה לא-דואלית זו מיוחסת בדרך כלל למחוזות של אדווייטה, דזוגצ’ן, זן ומורים עצמאיים כמו קרישנמורטי.
בסופש זה נתייחס לאופן שבו הבודהה לימד אי-דואליות.

אין דרך לאושר, אושר הוא הדרך – ריטריט סופ"ש ארוך
2026-02-05 08:00 - 17:00 | המרכז הרוחני בנווה שלום, נווה שלום
אנו מזמינים אתכם להצטרף אלינו לריטריט
“אין דרך לאושר, אושר הוא הדרך”
בוואחת אל–סלאם נווה שלום, החל מיום חמישי, 5.2.26 ועד יום שבת, 7.2.26.
למידע נוסף והרשמה: https://forms.gle/CHEvxduZ3Q3DLho39
במהלך הריטריט שלנו, נשוב להתחבר אל היופי והפליאה שבחיים.
נקדיש מרחב וזמן לשקט ולהתבוננות פנימית ונטפח את זרעי השמחה והאושר.
באמצעות הליכות מרעננות בטבע, שירה ותנועה מודעת.
בתקופה המאתגרת הזאת ובהכרה ״שאושר וסבל אינם נפרדים,״ ניגע באיכויות של רווחה ושלמות פנימית בתוכנו ובאחרים, נחדש את חוסננו ונמצא מנוחה בחוויה של יחד.
מורות הדהרמה, שאילה שליו ושיר מלר ימגוצ’י, ינחו את הריטריט בעברית ובאנגלית. תרגום יסופק לפי הצורך.

שאילה שליו Shelagh Shalev
שאילה הוסמכה בשנת 2010 בכפר שזיף (Plum Village) כמורת דהרמה במסורת ,תיך נאת האן, וקיבלה את שם הדהרמה ״שלום יקר אמיתי״.
שאילה חברה פעילה ומנחה וותיקה בסנגא של ירושלים, בקהילת תשומת הלב בישראל, ובבודהיזם המעורב חברתית.
שאילה נולדה באירלנד וחייה בירושלים.

שיר מלר-ימגוצ’י
שיר לומדת, מתרגלת ומלמדת מיינדפולנס במסורת מורה הזן תיך נאת האן.
בצעירותה החלה לפסוע בדרך הדהרמה בשהות בת שנה במנזר זן בוקוג’י ביפן.
משנת 1997 היא מנחה יחד עם בן זוגה, נובויה ימגוצ’י את סנגהת הדרך השליווה בביתם בעין הוד ושותפה פעילה בקהילת תשומת הלב בישראל מאז הקמתה.
שיר הוסמכה במרץ 2025 בכפר שזיף (Plum Village) כמורת דהרמה במסורת תיך נאת האן,
וקיבלה את שם הדהרמה “טּוב אמיתי של אי-פחד.״ היא אוצרת משנת 2005 במוזיאון וילפריד לאמנות המזרח.

מפגש מקוון בסדרת מפגשי שבילים רבים – דהרמה אחת: איך אנחנו ממציאים את המציאות
2026-02-06 10:00 - 12:30 | מפגש מקוון
משתתפים: הנזיר המכובד פניננדו בהיקהו, ד״ר גידי איפרגן, יובל אידו טל, ירון בהיר שיבר

מנחים: אבי פאר ואיתי ארצי
“בוחן מציאות” (מתוך ויקיפדיה):
“בוחן מציאות או ביקורת מציאות (באנגלית: Reality testing) הוא כינוי פסיכיאטרי ליכולתו של האדם להעריך נכונה את אופי הסביבה הפיזית והחברתית שלו.”
אדם בעל בוחן מציאות תקין הוא אדם שמחובר למציאות ותופס באופן מדויק את המצבים והסביבה שבהם הוא נמצא.
פגיעה בבוחן המציאות הוא המאפיין המובהק של פסיכוזה.
בעולם הפסיכולוגי, “בוחן מציאות” מתייחס ליכולת להבדיל בין מה שקיים באמת בעולם החיצון לבין מה שנוצר בדמיון או במחשבות שלנו.
אבל בבודהיזם נשאלות שאלות אחרות: מהי בכלל “המציאות” שאנו תופסים, והאם ניתן לראותה כפי שהיא – ללא עיוותים? האם אנו יוצרים את המציאות אותה אנו תופסים, והאם כלל קיימת “מציאות” אובייקטיבית אותה ניתן “לתפוס” ?
ההתהוות המותנית (paṭicca samuppāda) מצביעה על כך ש”המציאות” כפי שאנו חווים אותה, מתהווה מתוך תנאים שממשיכים לעצב את הדרך שבה אנו רואים את הדברים.
כך נוצרת חוויה סובייקטיבית של “מציאות” – לא כמשהו קבוע ומוחלט, אלא כתהליך דינמי שמתפתח בכל רגע.
במובן זה, גם כאשר נדמה לנו שאנו “מחוברים למציאות”, אנחנו בעצם משתתפים באופן פעיל ביצירתה.
במהלך המפגש ננסה לפקפק בתפיסת המציאות הנוכחית שלנו ונחקור:

כיצד תפיסה ותודעה משתתפות ביצירת חוויית “העולם”.
מה ההבדל בין ראיית דברים “כפי שהם” לבין ראייה מותנית בהרגלים ודפוסים מנטליים.
כיצד תרגול בודהיסטי מאפשר חופש מהיצמדות לדימויים ולפרשנויות – ופותח פתח להבנה ישירה של המציאות.
מהי התוצאה של ההפנמה הזאת על חיינו, ועל האפשרות “לצאת לחופשי מהמציאות המומצאת”.

אנטא, או: למי אנחנו חושבים את עצמנו? - עם אילן לוטנברג
2026-02-08 18:00 - 20:00 | בית תרבות רייזל, גאולה 12, כפר סבא
אחד הפרדוקסים הראשונים בהם אנו נתקלים בדרך הבודהיסטית, הוא השאלה שבכותרת, עליה סירב הבודהה לענות. לדבריו, להחזיק בדעה שיש אני או שאין אני, משמעותו להיכשל בסוגים הקיצוניים ביותר של השקפות שגויות, אשר הופכות את תרגול הדרך הבודהיסטית לבלתי אפשרי.
אולם התשובה על שאלה לו, כאשר היא נחקרת עד תומה כהוויית חיים ערה, מקפלת בתוכה את הדרך כולה – מסבל לקץ הסבל.
ייחודו של הבודהיזם בתולדות המחשבה האנושית הוא בהכחשת קיומה של ישות בעלת מהות קבועה, עצמאית ונפרדת שנקראת “אני”. על פי תורתו של הבודהה, מקורם של כל מצוקה וסבל נעוץ בהיאחזות ברעיון זה שהוא אשליה ותעתוע, ותפישת מציאות שגויה זו אינה מאפשרת לנו “לראות את הדברים כפי שהם באמת”, כלומר להתעורר או להשתחרר.
מה נדרש מאיתנו כדי להשתחרר מהיצמדות לתפיסות, למושגים, לרעיונות שלנו?
מה מונע מאיתנו להרפות את ההיאחזות בדעות, בהשקפות, באמונות שלנו?
מה מפריע לנו להניח לעצמנו להיות מה שאנחנו על פי טבענו – בלתי נפרדים מהחיים, חופשיים, אוהבים?
בקורס זה נתבונן בשאלות הללו ובמקומן בחיינו ונחקור בהן ביחד, בכנות ובלב פתוח

אנטא, או: למי אנחנו חושבים את עצמנו? ​ עם אילן לוטנברג
2026-02-08 18:00 - 20:00 | בית רייזל, בית רייזל, כפר סבא
אחד הפרדוקסים הראשונים בהם אנו נתקלים בדרך הבודהיסטית, הוא השאלה שבכותרת, עליה סירב הבודהה לענות. לדבריו, להחזיק בדעה שיש אני או שאין אני, משמעותו להיכשל בסוגים הקיצוניים ביותר של השקפות שגויות, אשר הופכות את תרגול הדרך הבודהיסטית לבלתי אפשרי.
אולם התשובה על שאלה לו, כאשר היא נחקרת עד תומה כהוויית חיים ערה, מקפלת בתוכה את הדרך כולה – מסבל לקץ הסבל.
ייחודו של הבודהיזם בתולדות המחשבה האנושית הוא בהכחשת קיומה של ישות בעלת מהות קבועה, עצמאית ונפרדת שנקראת “אני”. על פי תורתו של הבודהה, מקורם של כל מצוקה וסבל נעוץ בהיאחזות ברעיון זה שהוא אשליה ותעתוע, ותפישת מציאות שגויה זו אינה מאפשרת לנו “לראות את הדברים כפי שהם באמת”, כלומר להתעורר או להשתחרר.

מה נדרש מאיתנו כדי להשתחרר מהיצמדות לתפיסות, למושגים, לרעיונות שלנו?

מה מונע מאיתנו להרפות את ההיאחזות בדעות, בהשקפות, באמונות שלנו?

מה מפריע לנו להניח לעצמנו להיות מה שאנחנו על פי טבענו – בלתי נפרדים מהחיים, חופשיים, אוהבים?

בקורס זה נתבונן בשאלות הללו ובמקומן בחיינו ונחקור בהן ביחד, בכנות ובלב פתוח.

ריטריט ויפאסנה קצר- 5 ימים עם ענת צחור - פברואר 2026
2026-02-10 14:00 - 15:00 | מנזר עין כרם, ירושלים
ריטריט ויפאסנה קצר, שלישי עד שבת, במנזר האחיות דה-ציון בעין כרם, בהנחיית ענת צחור.
הסדנה מתקיימת בשתיקה ובתנאים נזיריים.
התהליך אישי ולכן מתאים למתרגלים מתחילים ומנוסים.
חמישה ימי ויפאסנה הם הזדמנות נהדרת לטבילה ראשונה בשלבים הראשונים של הידע שמעניקה לנו הויפאסנה, זו גם הזדמנות למתרגלים קבועים לרענן, לחדש ולחזק את התובנות שרכשו במהלך הריטריטים הקודמים ולתחזק את התהליך והדרך.
מתרגל שמקדיש עצמו לתהליכים שעוברים בסדנת ויפאסנה עובר תהליך עמוק של התנקות ממשקעים, דפוסים ותפיסות מוטעות. מתרגל שמטפס בשלבי הויפאסנה משיג שלווה, שחרור ותובנות.
התרגול מבוסס על הלימוד של הנזיר הבורמזי מהאשי סאיידו.

ריטריט - אנאטה - ניסיון קודם בהנחיית סטיבן פולדר ואילן לוטנברג בסיוע אסף פדרמן
2026-02-27 14:30 - 18:30 | עין דור, עין דור, עין דור
אנאטה: מי אני?

ברגע שאנו מתחילים לחקור מי או מה אנחנו, מימד חדש נגלה לנו, עשיר בתובנות:

“מי אחראי על החיים שלי?”
“איך אני יכול למוסס את תחושת הנפרדות ביני לבין העולם?”
“מה אפשר לעשות כדי שהעצמי יפסיק לעמוד בדרכי כל הזמן?”
“מה היא החוויה של מה שאין לו גבולות?”
תרגול בודהיסטי של חקירת חוויית העצמי ומה שמעבר לו (“אנאטה”) עוזר לנו לקלף שכבות של התניות ואמונות, ומאפשר לנו לחיות בצורה יותר נבונה, יותר קלילה ויותר חופשיה.

קורסנגהא עם אבי פאר: עשרת הכבלים- מקורות לסבל. כלים לחופש.
2026-03-02 20:00 - 22:30 | מפגש מקוון
מרץ-אפריל 2026
עשרת הכבלים- מקורות לסבל. כלים לחופש.
שמונה מפגשים שבועיים | החל מה-2.3.26, בימי שני, 20:00-22:30
קורס אונליין (באמצעות זום)
(5 מפגשי מרץ: 2.3, 9.3, 16.3, 23.3 , 30.3 | 3 מפגשי אפריל: 13.4, 20.4, 27.4)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מרץ-אפריל 2026:
עשרת ‘הכבלים’ (Saṃyojana) נלמדים בדרך כלל כדפוסים מנטליים עמוקים הכובלים את התודעה להזדהות ולהמשכיות של סבל.
עם זאת, ניתן להיעזר בהם כמפת דרכים לזיהוי, להבנה ולעקירה הדרגתית של מנגנוני הכבילה בדרך לשחרור.
קורסנגהא זה נעסוק ב’עשרת הכבלים’ (Saṃyojana) לא רק כגורמים לסבל ולהשתעבדות התודעה, אלא גם כמפת התמצאות מעשית בדרך השחרור.
נלמד כיצד נוצרים הכבלים, כיצד הם פועלים בחוויה היומיומית, ואילו תנאים מאפשרים את היחלשותם ואת עקירתם- על בסיס הסוטות וההבנה הפסיכולוגית של הבודהיזם המוקדם.
נושאי הקורס:

הצגת עשרת הכבלים והבחנה בין הכבלים הנמוכים והגבוהים

הקשר בין עקירת הכבלים לבין ארבעת שלבי ההתעוררות

המעבר מ”נטיות חבויות” (Anusaya) ל”כבלים פעילים”, ותפקיד המגע החושי בתהליך

כלים לעבודה עם הכבלים (הבנת המושגים: הזנה, סימן, ריקות, הפסקה ושלושת שערי השחרור)

הקשר בין עקירת הכבלים לבין פיתוח “שבעת גורמי ההתעוררות”

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

התמרת התודעה: בודהיצ'יטה - קורס העמקה היברידי - תל אביב בהנחיית אסף סטי אל-בר
2026-03-05 18:30 - 21:30 | בית הסנגהה, תל אביב, תל אביב
“ראשית, התאמני בתרגולי ההכנה.
התרגול הממשי, אימון בתודעה הניעורה המוסכמת
סלקי את הגורם האחד האשם בכל.
הרהרי בטוב לבם העצום של כל היצורים החיים.
תרגלי צירוף של הענקה ושל נטילה.
יש לתרגל את ההענקה ואת הנטילה לסירוגין.
ותחילה עלייך ליטול על עצמך את סבלך שלך.
על השתיים האלו להיות רכובות על גבי הנשימה.”

הבית השני בטקסט “שבע הנקודות לאימון התודעה“/ גשה צ’ה קא ווא.

המסורת של התמרת התודעה (לו-ג’ונג) אורזת את הדרך לתוך משפטים קומפקטיים וזכירים – סלוגנים – שעשויים ללוות אותנו ביום-יום ולעזור לנו לזכור את מהות התרגול. זאת ועוד היא מציעה גם תפיסה לגבי האופנים שבהם התודעה משתנה. מצד אחד היא מציעה פרקטיקות קבועות שמטות את התודעה באופן עקבי לכיוון מסוים, לצד זה היא מושכת אותנו לפעמים לקצוות, ופעמים אחרות מזכירה שכדאי להתחיל איפה שקל. תפיסות אלה משתלבות עם תהליכים מדיטטיביים, אך יש בהן תבונה רבה באשר לתרגול ביום-יום.
לאחר שהתאמנו בתרגולים המכינים, “הריפלקסיות”, נפנה במודולה השניה לפיתוח וטיפוח התודעה הניעורה המוסכמת – בודהיצ’יטה.
נישען על הטקסט של ‘שבע הנקודות’ כדי ללמוד, להיזכר ולהעמיק בעיקרי התרגול.
התוכנית השנתית מחולקת לשלוש מודולות שיתמקדו בנדבכים שונים של התרגול. זוהי המודולה השניה. ניתן להצטרף למודולה הקרובה או לשתיהן.
* כדי להצטרף נדרש ידע קודם בתרגולים המכינים
** וגם אז עדיף להשלים את המודולה הקודמת לפני הכניסה לקורס בעזרת הקלטות.
אשליית העצמי היא ככל הנראה הדבר החמקמק ביותר ביקום. אפשר לנסות לזהותה ולהחלישה, אך אפשר גם לנסות למלא את לבנו בכל היצורים החשים. תרגול זה מתחיל בפיתוח אהבה והוקרה לכל היצורים החשים, הוא ממשיך בנכונות להעניק וליטול – להעניק להם את מה שדרוש להם, לצד הנכונות ליטול מהם את סבלם.
זהו אימון, שצריך לטפח בעדינות מתוך שני דגשים שמופיעים אפילו הטקסט העתיק הזה:

“ותחילה עליך ליטול על עצמך את סבלך שלך”

חמלה עצמית היא מפתח להתפתחות בדרך הרוחנית. איננו יכולים להפלות איש, גם לא את עצמנו. כדי להיות מסוגלים להרפות מהיאחזות בעצמי, נדרשת קודם התבונה של הדאגה העצמית.
חמלה עצומה שכזו דורשת גם טיפוח של אופקהה – יציבות נפשית – שמקורה בהבנה מעמיקה והולכת של הריקות.

“כאשר הסביבה והשוכנים בה גדושים במטרדים ובמכשלות,
התמירי נסיבות עוינות והסתייעי בהן בדרך להתעוררות” (בית 3)

הכוונה הנדיבה של החמלה הגדולה היא שמאפשר להתמיר נסיבות עוינות אל הדרך. כל מפגש עם דוקהה מזכיר לנו את השליחות שלנו,
זהו אימון מרכזי על הדרך, שפוגש את חיי היום-יום ואת אופן ההתייחסות עליהם דרך התכוונות נכונה.

סנגהה – התוכנית, ככל תוכנית, מטרתה ללמוד ולהעמיק בתכנים הנלמדים. לצד זה מטרתה לתמוך בתרגול על הכרית וביום יום, וכמובן להמשיך וליצור את אבן החן השלישית – הסנגהה. לאור זאת נקדיש זמן וקשב לסנגהה, ואופן התרגול יהיה מוכוון לכך. המפגשים יכללו גם תרגילים בינאישיים שמטרתם לתמוך בהבנה וההעמקה בתכנים.
חלק מהמפגשים יהיו מפגשים עצמאיים שבהם הסנגהה תתרגל ללא מורה מתוך הנחייה פנימית. המחוייבות להשתתף במפגשים אלו היא אחת ממחויבויות הקורס.
לצדה ישנה גם הציפייה לקחת על עצמנו מחוייבות לתרגול יומי על הכרית וביום-יום.

הלוואי שכולנו, הלוואי שכולם יהיו חופשיים מסבל
הלוואי שכולנו, הלוואי שכולן, יהיו מאושרות
והלוואי שתהליכים של לימוד ותרגול משותפים יעזרו לכולנו
להרבות טוב בעולם

אימון לחיים בהשראה בודהיסטית עם ענבל הללי בלס ויובל אידו טל
2026-03-09 08:00 - 11:00 | מקוון, מקוון, מקוון
אימון לחיים היא תוכנית הדגל של פסיכו-דהרמה, המעניקה ללומדים בה את תשתיות הידע ואת תרגול המדיטציה באופן בסיסי, יסודי ומעמיק כאחד.
זוהי קפיצת הראש הראשונה והמתאימה ביותר למי שמעוניינים להעמיק בבודהיזם, לא מתוך סקרנות גרידא, אלא מתוך רצון לחולל שינוי מיטיב בחיים.

בשנה זו נתוודע לתורת הנפש הבודהיסטית באופן מעשי ועיוני, ולמדיטציה כדרך מרכזית להתבוננות ולחקירה, לקשב פתוח, ולקבלה של המתרחש בגוף ובלב.

נתוודע לאופנים בהם נוצר הסבל האנושי מתוך כשלים בהבנת העולם, העצמי והאחר, ומתוך פעולות שגויות שנובעות מהבנה זו. נכיר גם את תורת ההשתחררות הבודהיסטית, שמלמדת כיצד באמצעות אימון נכון אנו יכולים לממש בצורה טובה יותר את הפוטנציאל האדיר הגלום בתודעת האדם, לשנות את תבניות התודעה, להשתחרר מסבל מיותר ולפתח איכויות מיטיבות שנמצאות בנו.

סופ"ש ארוך • סמינר דהרמה
2026-04-03 08:00 - 17:00
שימו לב – זה איננו ריטריט בשתיקה, אלא סמינר לימוד ותרגול ובו דגש על תרגול דרך אינטראקציה ושתיקה חלקית.

מה מניע את המסע שלנו לחיים יפים ומעוררי השראה?

בסמינר דהרמה זה נחקור מהם סדרי העדיפויות שלנו, מה מניע אותנו במסע הפנימי שלנו ועל מה נוכל להשען בזמנים קשים? נחקור יחד מהם הדברים אליהם אנחנו מסורים, אילו סוגים של שיטות ותורות אנחנו אוהבים ומוקירים ואת הדרכים לחגוג את המצאותינו בנתיב הלב. נחווה את הפוטנציאל העמוק של לקיחת מקלט בשלושת אבני החן ושל נדר הבודהיסטווה.
ננוע בין שיחות, לימוד, תרגילים וחקירות לדממה ומדיטציה, באופן שיאפשר ויתמוך בהכרות ובחברות עם הסנגהה ועם הלימוד ובכניסה פנימה בתנועה הרמונית, בשמחה, בקלות ובעומק.

הסמינר כולל:
– ההעמקה בדהרמה דרך לימוד, תרגול ואינטרקציה עם המורים ועם חברות וחברי הסנגהה
– חקירת הצמתים והנושאים המחברים בין הדהרמה הבודהיסטית והחיים המודרניים, בהם נושאים של אתיקה, חברה, סגנון חיים ותרבות ועוד.
– אימון ופיתוח יכולות הנחיית קבוצת דהרמה ואופנים שונים לבטא את הדהרמה.
– חקירה, שיתוף ודיון בחוויות אישיות עמוקות.
– נתינת תשומת לב ומקום לחלקים המרכזיים בלימוד ובתרגול הבודהיסטי, הקשורים ורלוונטים לנושאי הסמינר המשתנים.
– חווית הסנגהא כמחסה, כמשאב וכמרחב לקשרי חברות.
הסמינר יכלול מדיטציות מונחות, תרגול בשתיקה, שיחות קבוצתיות, שיחות דהרמה של המורים, חקירות דהרמה (enquiry), שאלות ותשובות, לימוד (בין השאר של סוטרות או טקסטים שונים רלוונטים לנושא), וכן אימון בהנחייה, תרגול במתן שיחות ומענה לשאלות, זמן חופשי לשהייה, בישול ואכילה משותפת וזמן ליצירתיות והרהור.
הסמינר שרובו אינו מתקיים בשתיקה, מציע אפשרות נהדרת להעמיק ולפתח תובנה, הבנה וחוכמה בהשראת הדהרמה והסנגהה ומהווה הזדמנות מצויינת להכיר חברי סנגהה וללמוד ולתרגל גם באינטראקציה עם האחרים.

ריטריט במסורת מורה הזן תיך נאת האן עם חגית הרמון ודורית שיפין
2026-04-08 12:00 - 15:00 | טבחה
קצת על הריטריט:
אחת מדלתות התרגול המשמעותיות ביותר היא התרגול של היעדר-עצמי.
התרגול הזה מבקש מאיתנו להרחיב את עצמנו כדי להכיל את כל מה שהוא כבר אנחנו וטרם ראינו.
הוא גם מבקש מאיתנו לשחרר מטענים של זהות שמנהלים את חיינו ומלווים אותנו כמעין “רקע” בלתי נראה.
כדי לעשות את שני הדברים האלה אנחנו זקוקים למרחב ולשקט – אותם ניצור ביחד בריטריט..

איך יתנהל הריטריט?
מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה.
ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום.
יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
הריטריט יתקיים בשתיקה נאצלת חלקית

מפגש מקוון בסדרת מפגשי שבילים רבים – דהרמה אחת: אדם מחפש משמעות – מה אומרת הדהרמה
2026-04-10 10:00 - 12:30 | מפגש מקוון
משתתפים: ד״ר נעמה אושרי, ד״ר ערן לייש, מנו כץ, שלמה בזם

מנחים: אבי פאר ואילן לוטנברג
“משמעות החיים” (מתוך ויקיפדיה):
“…פילוסופים, מדענים, פסיכולוגים, סופרים, אמנים, אנשי דת, רוח ורבים אחרים עסקו בשאלה זו לאורך השנים. חלק מהתשובות שניתנו במהלך ההיסטוריה שונות מאוד זו מזו, ועל-כן לא ניתן לומר שיש תשובה מוסכמת לשאלה כיום. …עלו גם הטענות שלשאלה זו אין תשובה או שלא ניתן למצוא את תשובתה, בגלל מוגבלותו של האדם מול היקום האינסופי.
את ההגות שעסקה בשאלה זו ניתן לחלק לשני ענפים עיקריים:
זו שנטתה לתפיסה כי לחיים יש משמעות – כי מחוץ לביטוי הפיזי של הקיום קיים דבר מה נוסף ובלתי־תלוי בו, כמו אל, אידאה, מערכת מוסר, עיקרון טרנסצדנטלי, וכדומה, המעניק לחיים את משמעותם; וזו שנטתה לתפיסה כי לחיים אין משמעות החורגת מעצם קיומו הפיזי של אדם או בעל־חיים – שכפרה בדרך כלל גם בקיום דבר מה נוסף ובלתי־תלוי כזה.”
ידועה האמרה המפורסמת של ניטשה: “מי שיש לו איזה למה שלמענו יחיה, יוכל לשאת כמעט כל איך”. על אמרה זו מבוסס ספרו של ויקטור פרנקל “האדם מחפש משמעות”. איך זה מסתדר עם הדהרמה?
במחשבה המערבית, שאלת “משמעות החיים” נובעת במידה רבה מן הרצון למצוא מטרה לקיום – עיקרון, תכלית או תפקיד שמעניקים לחיים ערך.
אבל כאשר אדם מתבונן עמוקות על חייו, הוא מגלה שכל ניסיון למצוא משמעות קבועה בעולם משתנה נידון לאכזבה. החיפוש אחר משמעות (קבועה) מחוץ לרגע הנוכחי נובע מהיאחזות ברעיון של “אני” שחייב למלא תפקיד, להיות חשוב, להמשיך להתקיים “ככה” לנצח.
הבודהה, לעומת זאת, לא הציב את שאלת “משמעות החיים” כתכלית החקירה, אלא את שאלת הסבל (דוקהה) ואת האפשרות להשתחרר ממנו.
במקום לשאול “מה משמעות החיים?”, הדהרמה מציעה לשאול: כיצד נחיה חיים בעלי ערך, תבונה ונדיבות – כאן ועכשיו?
המשמעות מתגלה לא כרעיון או עיקרון חיצוני, אלא כדרך חיים המבוססת על תרגול, תובנה, והתעוררות פנימית.
במובן זה, הדהרמה אינה מחפשת משמעות מחוץ לקיום, אלא מזמינה אותנו להבין את טבעו של הקיום עצמו.
במהלך המפגש ננסה לפקפק בתפישת “משמעות החיים” הנוכחית שלנו ונחקור:

כיצד נולד הצורך האנושי למצוא משמעות, וכיצד הוא קשור לתפיסת ה”אני”.
ההבדל בין משמעות כצורך קיומי לבין משמעות כחוויה נוכחת של חופש פנימי.
מדוע בעיני הדהרמה, משמעות החיים איננה משהו שיש למצוא – אלא משהו שמתגלה כאשר חדלים לחפש.

קורס מקוון: ויפאסנה לחיי היום-יום | ארבעת מוקדי המודעות
2026-04-13 18:00 - 20:00 | מפגש מקוון
קורס מדיטציית ויפאסנה ומודעות לחיי היום-יום לפי המסורת הבודהיסטית
מבוסס על הסוטרה הבודהיסטית: סטיפאתנה – ארבעת מוקדי המודעות.
קורס אונליין להקניית הרגלי תרגול מדיטציה ומודעות והבנת הדרך.
בהנחיית: ענת צחור.

קורס מדיטציית ויפאסנה מקוון, המבוסס על סוטרת סאטיפטנה – ארבעת מוקדי המודעות כפי שלימד הבודהה.הקורס משלב לימוד מהמקורות, תרגול מדיטטיבי מונחה ודיון חי של שאלות ותשובות, במטרה להבין כיצד מתרגלים ויפאסנה וכיצד עקרונות התרגול משתלבים בחיי היום-יום.
מהות הקורס
זהו קורס מדיטציה ומודעות, שמטרתו להעמיק בהבנת התרגול דרך חקירה ישירה של סוטרת מוקדי המודעות (Satipaṭṭhāna Sutta), סוטרה שהיא הבסיס לויפאסנה.במהלך הקורס נלמד כיצד מתרגלים ויפאסנה דרך ארבעת מוקדי המודעות, ומהם הדגשים המרכזיים של התרגול כפי שהם מופיעים בכתבים.
זהו קורס קצר וממוקד, שנועד לתת לכם את הכלים לתרגל מדיטציה בחיי היום-יום – למצוא אי של יציבות, שלווה ותבונה.

ריטריט ויפאסנה קצר – 4 ימים עם ענת צחור - אפריל 2026
2026-04-15 14:00 - 15:00 | מנזר עין כרם, ירושלים
ריטריט ויפאסנה קצר – 4 ימים בהנחיית ענת צחור במנזר עין כרם.
הריטריט מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים והיסודות של טכניקת מדיטציית ויפאסנה, והמתרגל מתחיל לטפס בסולם הידע שמאפשר תחילה של תהליכי זיכוך והבנה.
הסדנה מתאימה למתחילים ומנוסים.
התרגול מבוסס על הלימוד של הנזיר הבורמזי מהאשי סאיידו.
